ddrg/super_eurlex huggingface dataset:
a)

20 396 420 000 EUR, kas veido 83 % no šā panta 1. punktā noteiktās summas – darbībām izglītības un mācību jomā, kā minēts 5.–8. pantā, kurus sadala šādi: i) vismaz 7 057 161 320 EUR, kas veido 34,6 % no šā punkta a) apakšpunktā noteiktās kopsummas – tām darbībām, kas minētas 5. panta 1. punkta a) apakšpunktā un 6. panta a) punktā un kuras veic augstākās izglītības jomā; ii) vismaz 4 385 230 300 EUR, kas veido 21,5 % no šā punkta a) apakšpunktā noteiktās kopsummas – tām darbībām, kas minētas 5. panta 1. punkta b) apakšpunktā un 6. panta a) punktā un kuras veic profesionālajā izglītībā un apmācībā; iii) vismaz 3 100 255 840 EUR, kas veido 15,2 % no šā punkta a) apakšpunktā noteiktās kopsummas – tām darbībām, kas minētas 5. panta 1. punkta c) apakšpunktā un 6. panta a) punktā un kuras veic skolu izglītības jomā; iv) vismaz 1 182 992 360 EUR, kas veido 5,8 % no šā punkta a) apakšpunktā noteiktās kopsummas – tām darbībām, kas minētas 5. panta 1. punkta d) apakšpunktā un 6. panta a) punktā un kuras veic pieaugušo izglītības jomā; v) vismaz 367 135 560 EUR, kas veido 1,8 % no šā punkta a) apakšpunktā noteiktās kopsummas – Žana Monē vārdā nosauktām darbībām, kas minētas 8. pantā; vi) vismaz 3 467 391 400 EUR, kas veido 17 % no šā punkta a) apakšpunktā noteiktās kopsummas – galvenokārt tieši pārvaldītām darbībām un horizontālām aktivitātēm, kas minētas 5. panta 2. punktā, 6. panta b), c) un d) punktā un 7. pantā; vii) 836 253 220 EUR, kas veido 4,1 % no šā punkta a) apakšpunktā noteiktās kopsummas – elastības rezervei, ko var izmantot, lai atbalstītu jebkādas II nodaļā minētās darbības;
(20)

Šai regulai būtu jāattiecas uz pārgūto ūdeni, ko iegūst no notekūdeņiem, kas savākti kanalizācijas sistēmās, un kas attīrīti komunālo notekūdeņu attīrīšanas iekārtās saskaņā ar Direktīvu 91/271/EEK un kas tiek attīrīts tālāk – vai nu komunālo notekūdeņu attīrīšanas iekārtā vai pārgūšanas iekārtā –, lai panāktu atbilstību šīs regulas I pielikumā izklāstītajiem parametriem. Saskaņā ar Direktīvu 91/271/EEK, aglomerācijas, kuru cilvēka ekvivalents (c. e.) ir mazāks par 2 000, nav jāaprīko ar kanalizācijas sistēmu. Tomēr saskaņā ar Direktīvu 91/271/EEK komunālie notekūdeņi, kas nonāk kanalizācijas sistēmā, no aglomerācijām, kuru c.e. ir mazāks par 2 000, būtu atbilstoši jāattīra, pirms tie tiek izvadīti saldūdeņos vai estuāros. Ņemot vērā minēto, uz notekūdeņiem no aglomerācijām, kuru c.e. ir mazāks par 2 000, šīs regulas darbības jomai būtu jāattiecas vienīgi tad, kad tie nonāk kanalizācijas sistēmā un tiek attīrīti komunālo notekūdeņu attīrīšanas iekārtā. Līdzīgā kārtā šai regulai nebūtu jāattiecas uz bioloģiski noārdāmiem rūpnieciskiem notekūdeņiem no rūpnīcām Direktīvas 91/271/EEK III pielikumā minētajās rūpniecības nozarēs, ja vien notekūdeņi no minētajām rūpnīcām nenonāk kanalizācijas sistēmā un netiek attīrīti komunālo notekūdeņu attīrīšanas iekārtā.
2)

“komplekss pakalpojums” ir vismaz divu dažādu veidu ceļojuma pakalpojumu apvienojums viena un tā paša ceļojuma vai to pašu brīvdienu nolūkā, ja: a) minētos pakalpojumus apvieno viens tirgotājs, tostarp pēc ceļotāja pieprasījuma vai saskaņā ar ceļotāja veikto izvēli, pirms tiek noslēgts vienots līgums par visiem pakalpojumiem, vai b) neatkarīgi no tā, vai tiek noslēgti atsevišķi līgumi ar atsevišķiem ceļojuma pakalpojumu sniedzējiem, minētie pakalpojumi ir: i) iegādāti vienā tirdzniecības vietā, un minētie pakalpojumi ir izvēlēti, pirms ceļotājs piekrīt veikt samaksu; ii) piedāvāti, pārdoti par kopīgu vai vienu cenu vai par tiem iekasēta kopīga vai viena cena; iii) reklamēti vai pārdoti, izmantojot vārdu savienojumu “kompleksais pakalpojums” vai līdzīgu vārdu savienojumu; iv) apvienoti pēc tāda līguma noslēgšanas, ar kuru tirgotājs dod ceļotājam tiesības izvēlēties no dažādu veidu ceļojuma pakalpojumu izlases, vai v) nopirkti no atsevišķiem tirgotājiem, izmantojot saistītus tiešsaistes rezervācijas procesus, ja ceļotāja vārds, maksājuma informācija un e-pasta adrese tiek nosūtīti no tirgotāja, ar kuru ir noslēgts pirmais līgums, citam tirgotājam vai citiem tirgotājiem un līgums ar pēdējo tirgotāju vai tirgotājiem tiek noslēgts ne vēlāk kā 24 stundas pēc pirmā ceļojuma pakalpojuma rezervācijas apstiprinājuma. Ceļojuma pakalpojumu apvienojums, kurā ne vairāk kā viens 1. punkta a), b) vai c) apakšpunktā minētais ceļojuma pakalpojumu veids ir apvienots ar vienu vai vairākiem tūrisma pakalpojumiem, kas minēti 1. punkta d) apakšpunktā, nav komplekss pakalpojums, ja pēdējie minētie pakalpojumi: a) neveido nozīmīgu daļu no apvienojuma vērtības un netiek reklamēti kā apvienojuma būtiska iezīme, un arī citādi nav apvienojuma būtiska iezīme, vai b) ir izvēlēti un iegādāti tikai pēc tam, kad ir sākta 1. punkta a), b) vai c) apakšpunktā minētā ceļojuma pakalpojuma sniegšana;
(18)

Izmeklēšana būtu jāveic Biroja ģenerāldirektora vadībā pilnīgi neatkarīgi no iestādēm, struktūrām, birojiem un aģentūrām, un no Uzraudzības komitejas. Šajā nolūkā ģenerāldirektoram būtu jāvar pieņemt Biroja darbiniekiem paredzētas izmeklēšanas procedūru pamatnostādnes. Minētajās pamatnostādnēs būtu jāsniedz praktiski norādījumi Biroja darbiniekiem par izmeklēšanas veikšanu un attiecīgo personu vai liecinieku procesuālajām garantijām un tiesībām, kā arī sīkāka informācija par izmantojamām iekšējām konsultēšanās un kontroles procedūrām, tostarp likumības pārbaudi. Lai sniegtu lielāku pārredzamību attiecībā uz izmeklēšanas veikšanu, minētajām pamatnostādnēm vajadzētu būt publiski pieejamām Biroja tīmekļa vietnē. Ar minētajām pamatnostādnēm nevajadzētu radīt vai grozīt jebkādas tiesības vai pienākumus, kas izriet no šīs regulas.
(6)

Būtu jāprecizē arī tas, ka pārtiku uzskata par jaunu pārtiku, ja tai piemēro pārtikas ražošanai Savienībā agrāk neizmantotu ražošanas tehnoloģiju. Šajā regulā jo īpaši būtu jāiekļauj jaunākās audzēšanas tehnoloģijas un pārtikas ražošanas procesi, kuri ietekmē pārtiku un tādējādi var ietekmēt arī pārtikas nekaitīgumu. Jaunajā pārtikā tādējādi būtu jāiekļauj tāda pārtika, kas iegūta no dzīvniekiem, kuri audzēti, izmantojot netradicionālas tehnoloģijas, un no šādu dzīvnieku pēcnācējiem, pārtika, kas iegūta no augiem, kuri audzēti, izmantojot netradicionālas tehnoloģijas, pārtika, kas ražota, izmantojot jaunus ražošanas procesus, kas varētu ietekmēt pārtiku, un pārtika, kas satur inženierijas ceļā iegūtus nanomateriālus vai sastāv no šādiem materiāliem. Par jaunu pārtiku nebūtu jāuzskata tāda pārtika, kas iegūta no jaunām augu šķirnēm vai lopu šķirnēm, kuras audzētas, izmantojot tradicionālās audzēšanas metodes. Turklāt būtu jāprecizē, ka pārtiku no trešām valstīm, kas Savienībā ir jauna, var uzskatīt par tradicionālu tikai tādā gadījumā, ja to iegūst no “primārās ražošanas” saskaņā ar definīciju Regulas (EK) Nr. 178/2002, neatkarīgi no tā, vai tā ir apstrādāta vai neapstrādāta (piem., augļi, ievārījumi, augļu sulas). Tomēr pie šādā veidā iegūtas pārtikas nebūtu jāpieskaita ne pārtika, kas ražota no tādiem dzīvniekiem vai augiem, kuru audzēšanai izmantotas netradicionālas audzēšanas metodes, vai pārtika no šādu dzīvnieku pēctečiem, ne pārtika, kuras ražošanā izmantoti jauni ražošanas procesi.
(9)

Šī direktīva attiecas uz atsevišķiem pacientiem, kas nolemj meklēt veselības aprūpi dalībvalstī, kas nav to piederības dalībvalsts. Kā apstiprinājusi Tiesa, ne veselības aprūpes īpašās iezīmes, ne veids, kā tā ir organizēta vai finansēta, nemaina to, ka uz to attiecas pamatprincips par pakalpojumu sniegšanas brīvību. Tomēr piederības dalībvalsts var izvēlēties ierobežot atlīdzību par pārrobežu veselības aprūpi tādu iemeslu dēļ, kas attiecas uz sniegtās veselības aprūpes kvalitāti un drošību, ja to var pamatot ar svarīgākiem vispārējas intereses iemesliem, kas saistīti ar sabiedrības veselību. Piederības dalībvalsts var arī veikt turpmākus pasākumus citu iemeslu dēļ, ja to var pamatot ar tādiem svarīgākiem vispārējas intereses iemesliem. Tiesa ir noteikusi, ka sabiedrības veselības aizsardzība ir viena no svarīgākajām vispārējām interesēm, kas var būt pamatojums Līgumos paredzētās pārvietošanās brīvības ierobežošanai.
(12)

Gadījumos, kad pārtikas fermentus, kas jau ir iekļauti Kopienas sarakstā saskaņā ar šo regulu, iegūst ar ražošanas metodēm vai no izejmateriāliem, kuri būtiski atšķiras no Iestādes risku izvērtējumā iekļautajiem, vai atšķiras no tiem, kas saskaņā ar šo regulu norādīti atļaujā un specifikācijās, šie pārtikas fermenti būtu jānodod pārbaudei Iestādei. Būtiski atšķirīgi pārtikas fermenti, inter alia, var nozīmēt ražošanas metodes maiņu, pārejot no augu ekstraktu ieguves uz fermentāciju, kurā izmanto mikroorganismu vai ģenētiski modificētu mikroorganismu, kā arī izejvielu maiņu vai daļiņu izmēru maiņu.
3.

Direktīvas 17. pantu groza šādi: a) šā panta 1. punktā vārdus “no 3. līdz 6. pantam, kā arī no 8. un 16. pantam” aizstāj ar vārdiem “no 3. līdz 6. pantam, 8. panta un 16. panta a) un c) punkta”; b) šā panta 2. punktā vārdus “ar noteikumu, ka attiecīgiem darba ņēmējiem piešķir līdzvērtīgus kompensējošus atpūtas laikposmus” aizstāj ar vārdiem “ar noteikumu, ka attiecīgiem darba ņēmējiem piešķir līdzvērtīgu kompensējošas atpūtas laiku pieņemamā termiņā, ko nosaka valsts tiesību aktos vai koplīgumā, vai līgumā starp sociālajiem partneriem”; c) šā panta 3. punkta ievada teikuma vārdus “3., 4., 5., 8. un 16. panta” aizstāj ar vārdiem “3., 4., 5., 8. panta un 16. panta a) un c) punkta”; d) šā panta 5. punktu groza šādi: i) pirmo daļu aizstāj ar šādu: “5. Saskaņā ar šā panta 2. punktu var pieļaut atkāpes no 6. panta attiecībā uz ārstiem mācībās, saskaņā ar noteikumiem, kas izklāstīti šā punkta otrajā līdz sestajā daļā.”; ii) svītro pēdējo daļu.
1. piezīme: Diapazons no 300 līdz 700 nm attiecas uz daļu no UVB, visu UVA un lielāko daļu no redzamā starojuma; tomēr ar to saistīto risku parasti dēvē par “zilās gaismas” risku. Faktiski zilā gaisma attiecas tikai uz diapazonu aptuveni no 400 līdz 490 nm. 2. piezīme: Ļoti mazu avotu pastāvīgai fiksācijai, kuru leņķiskais pretnostatījums < 11mrad, LB var pārvērst EB. Tas parasti attiecas tikai uz oftalmoloģijas instrumentiem vai uz stabilizētu aci anestēzijas laikā. Maksimālo “cieša skatiena laiku” aprēķina šādi: tmax = 100/EB ar EB, izteiktu W m-2. Ņemot vērā acs kustību parastu redzes uzdevumu laikā, tas nepārsniedz 100s.
Juridiskais pamats

Sklep Vlade Republike Slovenije št. 35405-2/2008/7 (175. redna seja z dne 26.6.2008 na podlagi 2. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo), 21. člena in 38. člena Zakona o izvrševanju proračunov Republike Slovenije za leti 2008 in 2009 (Uradni list RS, št. 114/07), v skladu z Resolucijo o prometni politiki Republike Slovenije (Uradni list RS, št. 58/06)
LV Eiropas Savienības Oficiālais Vēstnesis C 377/5

Iebildumu necelšana pret paziņoto koncentrāciju

(Lieta M.8643 – Legend Holdings Corporation / Banque internationale à Luxembourg)

(Dokuments attiecas uz EEZ)

(2017/C 377/04)

Komisija 2017. gada 31. oktobrī nolēma neiebilst pret iepriekš minēto paziņoto koncentrāciju un atzīt to par saderīgu ar iekšējo tirgu. Šis lēmums pamatots ar Padomes Regulas (EK) Nr. 139/2004 (1) 6. panta 1. punkta b) apakšpunktu. Pilns lēmuma teksts ir pieejams tikai angļu valodā, un to publicēs pēc tam, kad no teksta būs izņemta visa komercnoslēpumus saturošā informācija. Lēmums būs pieejams:

— Komisijas konkurences tīmekļa vietnes uzņēmumu apvienošanās sadaļā (http://ec.europa.eu/competition/mergers/cases/). Šajā tīmekļa vietnē ir pieejamas dažādas individuālo apvienošanās lēmumu meklēšanas iespējas, tostarp meklēšana pēc sabiedrības nosaukuma, lietas numura, datuma un nozaru kodiem,

— elektroniskā veidā EUR-Lex tīmekļa vietnē (http://eur-lex.europa.eu/homepage.html?locale=lv) ar dokumenta numuru 32017M8643. EUR-Lex piedāvā tiešsaistes piekļuvi Eiropas Savienības tiesību aktiem.

(1) OV L 24, 29.1.2004., 1. lpp.
18.

Turklāt OLAF paskaidroja, ka 2016. gada lēmums uzsākt OCM darbību tika pieņemts galvenokārt tāpēc, ka mantotajā sistēmā ( CMS ) bija nepilnības. Tomēr OCM ir cietusi no dažādām problēmām, kas ir kopīgas IT sistēmām, kad tās pirmo reizi tiek laistas ekspluatācijā. Tikai vēlāk pierādījās, ka minēto lēmumu uzsākt sistēmas darbību vajadzēja atlikt, līdz tā būtu rūpīgāk pārbaudīta un būtu stabilāka no tehniskā viedokļa. Kā norādīja OLAF , OCM sākotnējās problēmas bija salīdzināmas ar tām, kas ir konstatētas citās tāda paša mēroga IT sistēmās, piemēram, bieži lietotāju pieprasījumi veikt izmaiņas agrīnā ekspluatācijas posmā; bija grūti atrast piemērotus IT ekspertus, ņemot vērā izmantotās tehnoloģijas specifiku; lietotāji nelabprāt mainīja savus darba paradumus un nevēlējās ievērot stingro darba plūsmu, ko noteica sistēma; un bija pārāk maz laika, lai veiktu rūpīgu pārbaudi pirms ekspluatācijas.
4.

Padomdevēja komiteja jo īpaši piekrīt Komisijas secinājumiem, saskaņā ar kuriem šā darījuma novērtēšanas nolūkā: a) skārdenes veido atsevišķu tirgu salīdzinājumā ar citiem dzērienu iepakošanas risinājumiem; b) dažāda izmēra skārdenes un to veidi pieder pie tā paša tirgus pat tad, ja tās šajā tirgū ir uzskatāmas par atšķirīgiem produktiem; c) skārdeņu gali un korpusi pieder pie tā paša produktu tirgus; d) no alumīnija un tērauda izgatavotās skārdenes pieder pie tā paša produktu tirgus.
5.

Padomdevēja komiteja piekrīt Komisijai, ka ierosinātā koncentrācija raisa bažas par tās saderību ar iekšējo tirgu vai lielu tā daļu: a) saistībā ar vertikālo saikni starp tirgu bezmaksas un maksas pamata TV kanālu nodrošināšanai vairumā Telenet kabeļtīkla aptvēruma teritorijā, no vienas puses, un pakārtoto tirgu TV mazumtirdzniecības pakalpojumu sniegšanai galalietotājiem Telenet kabeļtīkla aptvēruma teritorijā, no otras puses: i) norobežošanas no izejmateriāliem; un ii) norobežošanas no klientiem ziņā.
30.

Tāpat mēs uzskatām, ka sarunu posmā Līgumā vajadzēja izdarīt vairākus labojumus, lai veiksmīgāk risinātu datu aizsardzības jautājumus. Tāpēc mēs lūdzam ES likumdevēju ieviest datu aizsardzības principus turpmākiem Līguma īstenošanas pasākumiem, kā arī nākotnes divpusējiem līgumiem, kuri tiks noslēgti ar citām valstīm šajā jomā. Tāpat jebkuram līdzīgam līgumam vai turpmākam īstenošanas pasākumam: — jānodrošina datu apstrādes samērīgums, nosakot, ka nodokļu informācijas apkopošana un apmaiņa ir nozīmīga, ierobežojot izvairīšanās no nodokļu nomaksas risku un ieviešot kritērijus, lai atbrīvotu zema riska kontus no paziņošanas, — jāierobežo datu apstrādes mērķi, lai realizētu politikas mērķus un izslēgtu papildu datu apstrādes mērķus, neinformējot datu subjektus, — jāsniedz atbilstoša informācija par datu subjektiem (saskaņā ar Datu aizsardzības direktīvas 10. pantu) atbilstoši to finanšu datu apstrādes līmeņiem un mērķim, tajā skaitā par datu subjektu datu saņēmējiem, — jāsniedz visaptveroši drošības un datu aizsardzības standarti, kuri jāievēro privātām un publiskām iestādēm, kas iesaistītas nodokļu informācijas apkopošanā un apmaiņā (integrēta privātuma aizsardzība – privacy-by-design); jānosaka sankcijas noteikumu pārkāpuma gadījumiem, — noteikt precīzu informācijas saglabāšanas periodu, kas piemērojams apmaiņā iesaistītajai nodokļu informācijai, un apstiprināt tās dzēšanu, kad šāda informācija vairs netiek apstrādāta nolūkā novērst izvairīšanos no nodokļu nomaksas.
1.

Komisija 2014. gada 29. janvārī pieņēma divus priekšlikumus regulām par Eiropas banku sistēmu – priekšlikumu Eiropas Parlamenta un Padomes regulai par strukturāliem pasākumiem, ar ko uzlabo ES kredītiestāžu noturību (“priekšlikums par kredītiestāžu noturību”) (1), un Eiropas Parlamenta un Padomes regulai par ziņošanu par vērtspapīru finansēšanas darījumiem un to pārredzamību (“priekšlikums par VFD pārredzamību”) (2). Priekšlikumi ir daļa no plaša apjoma finanšu regulu pārskatīšanas un pārraudzības pasākumiem, ko ES ir sākusi īstenot kopš finanšu krīzes sākuma. Tajos ir izklāstīti noteikumi, lai pasargātu lielākās un komplicētākās bankas no iesaistīšanās savās tirdzniecības operācijās, nodrošinot pārraudzītājiem tiesības pieprasīt šīm bankām atdalīt dažas iespējami riskantas tirdzniecības operācijas no to noguldījumu pieņemšanas uzņēmējdarbības un palielinātu dažu darījumu pārredzamību “paralēlajā” banku sistēmā. Tiem ir pievienots viens ietekmes novērtējums, un tie tika pieņemti kopā kā viena pakete.
(1)

Komisija 2011. gada 20. aprīlī saņēma paziņojumu par ierosinātu koncentrāciju, ievērojot Apvienošanās regulas (2) 4. pantu, kuras rezultātā uzņēmums Western Digital Corporation (WD, “paziņotāja puse”) Apvienošanās regulas 3. panta 1. punkta b) apakšpunkta nozīmē plāno iegūt vienpersonisku kontroli pār uzņēmumu Viviti Technologies Ltd (iepriekš zināms kā Hitachi Global Storage Technologies Holdings Ltd, HGST), iegādājoties akcijas (3). Komisija 2011. gada 30. maijā ierosināja lietas izskatīšanu saskaņā ar Apvienošanās regulas 6. panta 1. punkta c) apakšpunktu.
(12)

Paziņotāja puse 8. februārī sniedza savu atbildi kopā ar memorandu par piekļuvi datu telpai (4). Abos dokumentos bija papildu apgalvojumi, ar kuriem apšaubīja Komisijas tirgus rekonstrukcijas darbību pamatotību. Memorandā norādīja uz kopā aptuveni 100 vienībām, kas esot kļūdaini pārnestas no modeļa paziņojumā par iebildumiem (galvenokārt tirgus daļu neprecizitātes (5) vai izlaistie konkurenti). Paziņotāja puse savā atbildē atsaucās arī uz citiem aspektiem, piemēram, tirgus izpētes datiem, kas it kā apšaubīja tirgus rekonstrukcijas pamatotību. Attiecībā uz apgalvotajām kļūdām Konkurences ĢD mani informēja, ka daži konkurenti tik tiešām tika izlaisti, jo to tirgus daļa bija de minimis, un ka dažas paziņotājas puses atrastās kļūdas faktiski tika izdarītas materiālos, ko darīja pieejamus datu telpā. Tomēr Konkurences ĢD arī atzina, ka dažas kļūdas izdarītas, manuāli pārnesot datus no modeļa paziņojumā par iebildumiem.
47.

EDAU sniedz šādus ieteikumus: — pārformulēt ierosinātās regulas 56. pantu un Direktīvā 2006/43/EK iekļaut noteikumu, kurā uzsvērta spēkā esošo datu aizsardzības tiesību aktu piemērojamība pilnā mērā, un aizstāt daudzās atsauces dažādos ierosinātās regulas pantos ar vienu vispārēju noteikumu attiecībā uz Direktīvu 95/46/EK, kā arī Regulu (EK) Nr. 45/2001. EDAU ierosina precizēt atsauci uz Direktīvu 95/46/EK, norādot, ka noteikumus piemēro saskaņā ar valsts tiesību normām, ar kurām īsteno Direktīvu 95/46/EK; — norādīt, kādu personisko informāciju var apstrādāt saskaņā ar Direktīvu 2006/43/EK un ierosināto regulu, definēt nolūkus, kādiem attiecīgās kompetentās iestādes var apstrādāt personas datus, un noteikt precīzu un samērīgu datu glabāšanas periodu, kas vajadzīgs datu apstrādei; — ņemot vērā riskus saistībā ar datu nosūtīšanu trešām valstīm, EDAU iesaka Direktīvas 2006/43/EK 47. pantā pievienot nosacījumu, ka pie nepietiekama datu aizsardzības līmeņa novērtēšana notiek katrā gadījumā atsevišķi. Tas iesaka arī ierosinātās regulas attiecīgajos noteikumos iekļaut līdzīgu atsauci un nosacījumu par novērtēšanu katrā gadījumā atsevišķi; — ierosinātās regulas 30. pantā aizstāt minimālo datu saglabāšanas 5 gadu laikposmu ar maksimālu datu saglabāšanas laikposmu. Izraudzītajam laikposmam jābūt tādam, kas ir vajadzīgs un samērīgs tam nolūkam, kādam datus apstrādā; — minēt sankciju publicēšanas nolūku Direktīvas 2006/43/EK attiecīgajos pantos un ierosinātajā regulā un izskaidrot publicēšanas nepieciešamību un samērīgumu gan Direktīvas 2006/43/EK, gan ierosinātās regulas apsvērumos. Tas arī iesaka par publicēšanu lemt katrā gadījumā atsevišķi un ka būtu jāparūpējas par iespēju publicēt mazāk informācijas nekā pašlaik tas ir prasīts; — paredzēt atbilstīgas garantijas attiecībā uz sankciju obligātu publicēšanu, lai nodrošinātu nevainīguma prezumpcijas ievērošanu, lietā iesaistīto personu tiesību ievērošanu, datu drošību/precizitāti un to dzēšanu pēc atbilstīga laikposma beigām; — ierosinātās regulas 66. panta 1. punktā pievienot noteikumu: “šo personu identitāte tiek aizsargāta visos procesa posmos, ja vien tās izpaušanu neprasa valsts tiesību akti saistībā ar turpmāku izmeklēšanu vai sekojošiem tiesas procesiem”; — no ierosinātās regulas 66. panta 1. punkta c) apakšpunkta izņemt formulējumu “principi, kas noteikti”.
36.

Tā kā šīs sistēmas, visticamāk, būs saistītas ar personas datiem (piem., to personu veikto darījumu uzraudzība, kuras iekļautas to personu sarakstā, kam ir pieeja iekšējai informācijai), EDAU vēlētos uzsvērt, ka šie standarti jāizstrādā saskaņā ar “integrētas privātuma aizsardzības” (“privacy by design”) principu, kas nozīmē datu aizsardzības un privātuma integrēšanu, sākot jau ar to preču, pakalpojumu un procedūru ieceri, kuras saistītas ar personas datu apstrādi (17). Turklāt EDAU iesaka iekļaut atsauci uz vajadzību apspriesties ar EDAU, ja šādi reglamentējošie standarti attiecas uz personas datu apstrādi.
—

21. pants: iekļaut detalizētas garantijas par to, ka valsts tiesību aktos būtu jānorāda apstrādes mērķi, apstrādājamo personas datu kategorijas, konkrēti apstrādes nolūki un līdzekļi, pārzinis, to personu kategorijas, kam ir pilnvaras apstrādāt datus, datu apstrādes procedūra, kā arī aizsardzības pasākumi pret valsts iestāžu patvaļīgu iejaukšanos. Kā papildu aizsardzības pasākumus paredzēt datu subjektu informēšanu par ierobežojumu un to tiesībām nodot jautājumu uzraudzības iestādei, lai iegūtu netiešu piekļuvi. Papildināt 21. pantu, nosakot, ka, lai gan ir iespējams ierobežot datu apstrādi, ko tiesībaizsardzības nolūkā veic privāti datu pārziņi, nevajadzētu likt tiem glabāt tādus datus, kas nav vajadzīgi sākotnējā mērķa īstenošanai, un mainīt to IT arhitektūru. Svītrot 21. panta 1. punkta e) apakšpunktā iekļauto pamatojumu.
48.

EDAU iesaka ieviest Priekšlikumā šādus grozījumus: — iekļaut īpašu noteikumu par tahogrāfos panākamo drošības līmeni un nodrošināt to, ka pirms jebkādu tehnoloģisko papildinājumu ieviešanas tiek veikts ietekmes novērtējums uz privātās dzīves neaizskaramību, — noskaidrot konkrētos un likumīgos nolūkus, kuros tiks veikta pastāvīga atrašanās vietas noteikšana; Priekšlikumā skaidri jānorāda, ka ierīces uzstādīšana un izmantošana tiešā un galvenajā nolūkā – ļaut darba devējam attālināti un reālajā laikā kontrolēt savu darbinieku darbības vai atrašanās vietu – nav atļauta, — noteikt 5. panta 3. punktā izsmeļošu to datu sarakstu, kuru apmaiņa ar kontroles iestādēm ir atļauta, un nodrošināt to, ka attālinātās kontroles rezultātā sankcijas netiks automātiski piemērotas, — paskaidrot, vai tiks veikta pārrobežu datu apmaiņa ar kontroles iestādēm trešās valstīs, un attiecīgajos gadījumos pieņemt pienācīgas procedūras datu aizsardzībai, lai nodrošinātu Direktīvas 95/46/EK 25. un 26. panta ievērošanu, — pieprasīt datu kontrolieriem nodrošināt, lai tahogrāfos reģistrēto datu turpmākā apstrāde izmantošanai ITS lietotnēs tiktu veikta, ievērojot Direktīvu 95/46/EK, un jo īpaši lai šāda apstrāde tiktu veikta ar profesionālo vadītāju skaidri paustu brīvu piekrišanu un nebūtu nesaderīga ar vākšanas sākotnējo mērķi. Turklāt 6. panta 3. punktā jāuzsver, ka tahogrāfu ierīcēs glabātajiem datiem drīkst piekļūt tikai tie, kam tā pilnīgi nepieciešama apstrādei ITS lietotnē, — Priekšlikuma 27. pantā jānosaka, ka vadītāja karšu apvienošana ar autovadītāju apliecībām jāparedz tikai pēc tam, kad būs veikts ietekmes novērtējums uz privātās dzīves neaizskaramību un drošību, — sīkāk paskaidrot Komisijas funkcijas informācijas apmaiņā par vadītāju kartēm, kas tiks veikta ar valstu elektronisko reģistru starpniecību, un apmaiņas modalitātes.
72.

Ir jāpaskaidro pilnvaru pieprasīt “esošus telefonsarunu ierakstus un esošus datu plūsmas ierakstus” darbības joma. Priekšlikumā būtu nepārprotami jānorāda, kādus ierakstus var pieprasīt un no kā. Ierosinātajā regulā, vismaz uzskaitījumā, ir skaidri jānorāda fakts, ka nekādus datus nevar pieprasīt no publiski pieejamu elektronisko komunikāciju pakalpojumu sniedzējiem. Priekšlikumā ir arī jāpaskaidro, vai iestādes drīkst pieprasīt arī personu, piemēram, tirgus dalībnieka, kura darbība tiek izmeklēta, darbinieku vai vadītāju, privātos ierakstus (piemēram, īsziņas, kas nosūtītas no personīgās mobilās ierīces vai mājas interneta lietošanas pārlūkošanas vēsturi). Ja to drīkst, ir skaidri jāpamato šādu pilnvaru nepieciešamība un samērīgums un Priekšlikumā ir jāpieprasa arī tiesu iestādes izdots rīkojums.